EL
17.1.2022
Επίσημη Εφημερίδα της Ευρωπαϊκής Ένωσης
C 24/29
Απόφαση του Γενικού Δικαστηρίου της 17ης Νοεμβρίου 2021 — KV κατά Επιτροπής (Υπόθεση T-430/20) (1) (Υπαλληλική υπόθεση – Υπάλληλοι – Πρόσληψη – Προκήρυξη γενικού διαγωνισμού EPSO/AD/371/19 – Απόφαση της εξεταστικής επιτροπής περί αποκλεισμού του προσφεύγοντος από το επόμενο στάδιο του διαγωνισμού – Κριτήριο σχετικό με την επαγγελματική εμπειρία – Συμμόρφωση του κριτηρίου που εφάρμοσε η εξεταστική επιτροπή προς την προκήρυξη του διαγωνισμού) (2022/C 24/36) Γλώσσα διαδικασίας: η ιταλική Διάδικοι Προσφεύγων: KV (εκπρόσωπος: M. Velardo, δικηγόρος) Καθής: Ευρωπαϊκή Επιτροπή (εκπρόσωποι: G. Gattinara, T. Lilamand και I. Melo Sampaio) Αντικείμενο Προσφυγή δυνάμει του άρθρου 270 ΣΛΕΕ με αίτημα την ακύρωση, αφενός, της απόφασης της εξεταστικής επιτροπής, της 19ης Σεπτεμβρίου 2019, με την οποία απορρίφθηκε η αίτηση επανεξέτασης της μη αποδοχής του προσφεύγοντος στο επόμενο στάδιο του γενικού διαγωνισμού EPSO/AD/371/19 και, αφετέρου, της απόφασης της αρμόδιας για τους διορισμούς αρχής, της 31ης Μαρτίου 2020, περί απόρριψης της ένστασης που υπέβαλε ο προσφεύγων κατά της εν λόγω απόφασης.
Διατακτικό Το Γενικό Δικαστήριο αποφασίζει: 1) Ακυρώνει την απόφαση της εξεταστικής επιτροπής, της 19ης Σεπτεμβρίου 2019, με την οποία απορρίφθηκε η αίτηση επανεξέτασης του αποκλεισμού του προσφεύγοντος από τον διαγωνισμό EPSO/AD/371/19.
2) Καταδικάζει την Ευρωπαϊκή Επιτροπή στα δικαστικά έξοδα.
(1)
EE C 279 της 24.8.2020.
Απόφαση του Γενικού Δικαστηρίου της 24ης Νοεμβρίου 2021 — Włodarczyk κατά EUIPO — Ave Investment (dziandruk) (Υπόθεση T-434/20) (1) {Σήμα της Ευρωπαϊκής Ένωσης – Διαδικασία για την κήρυξη ακυρότητας – Εικονιστικό σήμα της Ευρωπαϊκής Ένωσης dziandruk – Απόλυτος λόγος ακυρότητας – Μη ύπαρξη κακής πίστεως – Άρθρο 52, παράγραφος 1, στοιχείο β', του κανονισμού (ΕΚ) 207/2009 [νυν άρθρο 59, παράγραφος 1, στοιχείο β', του κανονισμού (ΕΕ) 2017/1001]} (2022/C 24/37) Γλώσσα διαδικασίας: η αγγλική Διάδικοι Προσφεύγων: Piotr Włodarczyk (Pabianice, Πολωνία) (εκπρόσωποι: M. Bohaczewski και A. Zalewska, δικηγόροι) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: D. Walicka και V. Ruzek) Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Ave Investment sp. z o.o.
(Pabianice) (εκπρόσωπος: K. Błach Morysińska, δικηγόρος) Αντικείμενο Προσφυγή κατά της αποφάσεως του τετάρτου τμήματος προσφυγών του EUIPO της 8ης Μαΐου 2020 (υπόθεση R 2192/2019-4), σχετικά με διαδικασία για την κήρυξη ακυρότητας μεταξύ του P. Włodarczyk και της Ave Investment.